Persones expertes amb prestigi reconegut que revisen i supervisen els processos d'avaluació de cada convocatòria.
El nomenament de les persones coordinadores d'àmbit el realitza el director o la directora general de Recerca a partir d'una proposta de l'AGAUR que garanteixi els criteris de qualitat científica i coneixement del sistema necessaris per portar a terme aquesta tasca.
Les persones candidates a coordinar un àmbit hauran d'haver participat en processos d'avaluació en alguna entitat d'àmbit internacional.
Les persones coordinadores actuen com a tals durant un període de dos anys, que es pot ampliar fins a un màxim de cinc anys.
Les principals tasques i funcions d'aquesta figura són:
- Revisar i supervisar el procés d'avaluació específic de cada convocatòria.
- Resoldre o proposar solucions al voltant d'avaluacions discrepants.
- Aconsellar millores per a les convocatòries i el procediment d'avaluació.
- Revisar el procediment previ davant dels recursos presentats.
Les persones coordinadores d'àmbit tenen la possibilitat de revisar totes les avaluacions del seu àmbit.
També poden disposar de les puntuacions mitjanes atorgades per cada persona avaluadora.
Coordinadora actual: Montserrat Pallarès Barberà.
Catedràtica del Departament de Geografia de la Universitat Autònoma de Barcelona.
Actualment, la seva recerca se centra en la intersecció entre Geografia Econòmica, Planificació Urbana i Qualitat de Vida.
És doctora per la Universitat de Boston.
Ha estat vicerectora de recerca de la Universitat Autònoma de Barcelona i professora visitant del Centre d'Anàlisi Geogràfica de la Universitat de Harvard.
Coordinador actual: Tomàs Marquès i Bonet
Investigador principal del grup Genòmica Comparada i director de l'Institut de Biologia Evolutiva (IBE; UPF/CSIC) i del CRG-CNAG.
La seva recerca pretén caracteritzar els trets genòmics específics humans.
Ha estat guardonat amb un EMBO Young Investigator 2011, Howard Hugues Medical Award 2017, ERC Starting 2011 i ERC Consolidator 2019.
Investigador principal del grup Nanofísica d'Òxids de l'Institut Català de Nanociència i Nanotecnologia (ICN2).
Ha ocupat posicions de recerca a l'Institut Mediterrani d'Estudis Avançats, a la Universitat de Groningen (Països Baixos) i a la Universitat de Cambridge (Anglaterra).
La seva recerca se centra en la física dels materials a nanoescala.
El 2012 va guanyar una beca ERC per a la creació del primer laboratori mundial dedicat a la flexoelectricitat a escala nano.
Cap de secció de Càncer Digestiu a l'Hospital del Mar, professora de la Universitat Pompeu Fabra i investigadora en càncer a l'Institut Hospital del Mar d'Investigacions Mèdiques (IMIM).
En l'actualitat lidera estudis clínics i translacionals amb fàrmacs biològics i biòpsia líquida en càncer colorectal.
És presidenta de la Comissió d'Avaluació del Càncer de l'Institut de Salut Carlos III.
Professora de recerca ICREA a la Universitat de Vic i investigadora principal del Grup de Recerca en Ecologia Aquàtica (GEA).
Ha treballat com a investigadora a la Universitat d'Oslo (Noruega), a la Universitat d'Aarhus (Dinamarca), a la Comissió Europea (Joint Research Centre, Itàlia) i a la Universitat Tècnica de l'Orient Mitjà (Turquia).
Catedràtica del Departament d'Econometria, Estadística i Economia Aplicada de la Universitat de Barcelona i professora visitant honorària a la Cass Business School, de la Universitat City de Londres.
La seva investigació se centra en l'anàlisi del risc.
Ha estat professora visitant a la Universitat de Texas a Austin, a Califòrnia Berkeley (EUA) i a la Universitat de París II (França).
Ha rebut la distinció ICREA Acadèmia el 2011 i el 2019.
Doctor enginyer de Telecomunicacions per la Universitat Politècnica de Catalunya i catedràtic de Teoria del Senyal i Comunicacions a l'Escola Tècnica Superior d'Enginyeria de Telecomunicació de Barcelona.
Ha estat secretari d'Universitats i Recerca del Govern de la Generalitat, director general d'Universitats, director del Pla Estratègic per a la Societat de la Informació a Catalunya i director de la Fundació Catalana per a la Recerca.
Fellow IEEE, medalla Narcís Monturiol i membre de l'Institut d'Estudis Catalans.
És doctor en genètica molecular per la Universitat de Barcelona i PADE per l'IESE.
Ha treballat al CSIC, a la Universitat de Barcelona, al Mount Sinai Hospital de Nova York, a la Universitat Internacional de Catalunya i a Almirall.
Actualment és CEO de Leukos i Aquilón, i participa en càrrecs no executius en diverses empreses biotecnològiques.
És un dels fundadors de CataloniaBio, i ponent habitual de temes d'emprenedoria i empresa biomèdica a nivell de grau i postgrau de diverses institucions acadèmiques.